
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 785 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση απογευματινής υπερωριακής εργασίας 
υπαλλήλων της Υπηρεσίας Συντάξεων του Γενι¬ 
κού Λογιστηρίου του Κράτους. 1 

Συγκρότηση Επιτροπής Αξιολόγησης και Παρακο¬ 
λούθησης της Δράσης 2.9.3. «Ενίσχυση Περιβαλ¬ 
λοντικών Δικτύων» του Αξονα 2 του Ε. Π. Αντα¬ 
γωνιστικότητα, του ΚΠΣ 2000-2006. 2 

Συγκρότηση Επιτροπής Επανεξέτασης των Πινάκων 
που εγκρίθηκαν με την υπ’ αριθμ. 440/20.6.2003 
απόφαση του Υφυπουργού Ανάπτυξης. 3 


Ανάθεση έργου για την εκπόνηση μελέτης προσδι¬ 
ορισμού του πλαισίου κατευθύνσεων της Γ ενικής 
Γραμματείας Κοινωνικών Ασφαλίσεων για την κα¬ 
λύτερη δυνατή αξιοποίηση της κινητής και ακίνη¬ 
της περιουσίας των Φορέων Κοινωνικής Ασφάλι¬ 


σης. 4 

Εφαρμογή απαιτήσεων για τη διάθεση ιατρών υπη¬ 
ρεσίας υπαίθρου (Αγροτικών) σε πλοία. 5 

ΑΠΟΦΑΣΕΙ Σ 

Αριθμ. Οικ. 2/29867/002 (1) 


Έγκριση απογευματινής υπερωριακής εργασίας υπαλ¬ 
λήλων της Υπηρεσίας Συντάξεων του Γ ενικού Λογι¬ 
στηρίου του Κράτους. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

3. Την υπ’ αριθμ. 2/40508/0004/23.7.2004 (ΦΕΚ 1185/ 
Β/3.8.2004) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού» στο Γ ενικό Γ ραμματέα Δημοσιονομικής Πολιτικής, 


30 Ιουνίου 2006 

στους Γενικούς Διευθυντές και στους Προϊσταμένους 
Διευθύνσεων και Τμημάτων του Γ.Λ.Κ. και της Γενικής 
Διεύθυνσης Δημόσιας Περιουσίας και Εθνικών Κληρο¬ 
δοτημάτων. 

4. Το υπ’ αριθμ. 2/22256/0004/16.5.2006 έγγραφο της 
Δ-4 Προσωπικού. 

5. Το γεγονός ότι από την απόφαση αυτή προκαλείται 
δαπάνη ύψους 442.860 € περίπου σε βάρος του Κρατι¬ 
κού Προϋπολογισμού οικονομικού έτους 2006, η οποία 
θα αντιμετωπισθεί από τις εγγεγραμμένες πιστώσεις 
Ειδικού Φορέα 23-140 και ΚΑΕ 0511, αποφασίζουμε: 

Α. Εγκρίνουμε την καθιέρωση απογευματινής υπε- 
ρωριακής εργασίας για εκατόν εβδομήντα οκτώ (178) 
υπαλλήλους, που υπηρετούν στην Υπηρεσία Συντάξεων 
του Γ.Λ.Κ. κατά το χρονικό διάστημα από 15.5.2006 μέχρι 
31.12.2006, ως εξής: 

1. Για είκοσι τρεις (23) υπαλλήλους, της Δ.42 Κανονι¬ 
σμού Πολιτικών Συντάξεων και για 40 ώρες απογευμα¬ 
τινής εργασίας τον μήνα για κάθε υπάλληλο. 

2. Για δέκα έξι (16) υπαλλήλους της, της Δ.43 Κα¬ 
νονισμού Συντάξεων Υπαλλήλων Ν.Π.Δ.Δ. και Ειδικών 
Κατηγοριών και για 40 ώρες απογευματινής εργασίας 
τον μήνα για κάθε υπάλληλο . 

3. Γ ια είκοσι πέντε (25) υπαλλήλους, της Δ.44 Κανο¬ 
νισμού Στρατιωτικών και Πολεμικών Συντάξεων και για 
60 ώρες απογευματινής εργασίας τον μήνα για κάθε 
υπάλληλο. 

4. Για σαράντα πέντε (45) υπαλλήλους, της Δ.45 Ελέγ¬ 
χου και Εντολής Πληρωμής Πολιτικών και Προσωπικών 
Συντάξεων και για 40 ώρες απογευματινής εργασίας 
τον μήνα για κάθε υπάλληλο. 

5. Για είκοσι εννέα (29) υπαλλήλους, της Δ.46 Ελέγχου 
και Εντολής Πληρωμής Στρατιωτικών και Πολεμικών 
Συντάξεων, και για 60 ώρες απογευματινής εργασίας 
τον μήνα για κάθε υπάλληλο . 

6. Για έντεκα (11) υπαλλήλους, της Δ.47 Νομοπαρα¬ 
σκευαστικής Εργασίας, Ενστάσεων και Προσφυγών, και 
για 60 ώρες απογευματινής εργασίας τον μήνα για κάθε 
υπάλληλο. 

7. Για είκοσι εννέα (29) υπαλλήλους, του τμήματος 
Διεκπεραίωσης Τ48 και για 60 ώρες απογευματινής 
εργασίας τον μήνα για κάθε υπάλληλο. 

Β. Εγκρίνουμε την καθιέρωση απογευματινής υπερωρι- 
ακής εργασίας για δέκα οκτώ (18) υπαλλήλους της Τ48- 
Αίθουσα Εξυπηρέτησης του Πολίτη και του Τηλεφωνικού 
Κέντρου, κατά το χρονικό διάστημα από 1.7.2006 μέχρι 

31.12.2006 και για 60 ώρες απογευματινής εργασίας τον 
μήνα για κάθε υπάλληλο. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να 
μετέχουν και περισσότεροι υπάλληλοι καθώς και απο- 
σπασμένοι, καθώς και υπάλληλοι της Γ.Γ.Π.Σ. εντός του 
ανωτέρω συνολικού αριθμού ωρών, που εγκρίνονται με 
την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν όπως ακριβώς αυτές έχουν κατα¬ 
γράφει στα σχετικά έγγραφα αιτήματα για την έγκριση 
υπερωριακής απασχόλησης, θα γίνει με αποφάσεις των 
Διευθυντών των παραπάνω Διευθύνσεων. Οι αποφάσεις 
αυτές θα κοινοποιούνται στη Δ-4 Προσωπικού στο Γρα¬ 
φείο του Γ ενικού Γ ραμματέα και στα Γ ραφεία των καθ’ 
ύλην αρμόδιων Γ εν. Δ/ντών. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η πα¬ 
ράδοση του έργου θα βεβαιώνεται εγγράφως από 
τους Διευθυντές των Δ/νσεων στην Δ4 Προσωπικού, 
στο Γ ραφείο του Γ εν. Γ ραμματέα και στα Γ ραφεία των 
Γ εν. Δ/ντών. 

Η απόφαση αυτή που ισχύει (1) ένα μήνα πριν από την 
δημοσίευση της, να δημοσιευθεί στην Εφημερίδα της 
Κυβερνήσεως. 

Αθήνα, 30 Μα'ίου 2006 

Με εντολή Υφυπουργού 

Ο Γ ενικός Γ ραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθ. 11245/1160 (2) 

Συγκρότηση Επιτροπής Αξιολόγησης και Παρακολού¬ 
θησης της Δράσης 2.9.3. «Ενίσχυση Περιβαλλοντικών 
Δικτύων» του Αξονα 2 του Ε. Π. Ανταγωνιστικότητα, 
του ΚΠΣ 2000-2006. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

Ι.Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Του π.δ. 229/1986 «Σύσταση και Οργάνωση της Γε¬ 
νικής Γραμματείας Βιομηχανίας» όπως τροποποιήθη¬ 
κε και συμπληρώθηκε από το π.δ. 396/1988 και το π.δ. 
189/1995. 

3. Του π.δ. 27/1996 «Συγχώνευση Υπουργείων Τουρι¬ 
σμού, Βιομηχανίας, Ενέργειας και Εμπορίου στο Υπουρ¬ 
γείο Ανάπτυξης» και του π.δ. 122/2004 «Ανασύσταση του 
Υπουργείου Τουρισμού». 

4. Του π.δ. 121/2004 «Διορισμός Υπουργών και Υφυ¬ 
πουργών». 

5. Του π.δ. 93/1997 (ΦΕΚ 92/Α/16.5.1997) «Όροι και δια¬ 
δικασίες για την ένταξη και χρηματοδότηση έργων του 
ιδιωτικού τομέα σε προγράμματα ή τμήματα τους του 
Υπουργείου Ανάπτυξης τα οποία αναφέρονται στους το¬ 
μείς βιομηχανίας, ενέργειας, έρευνας και τεχνολογίας». 

6. Της υπ’ αριθμ. Δ13/Φ5.27/18038/8.12.2000 κοινής 
υπουργικής απόφασης «Σύσταση Ειδικής Γραμματείας 


για την Ανταγωνιστικότητα και σύσταση Ειδικής Υπη¬ 
ρεσίας Διαχείρισης Επιχειρησιακού Προγράμματος 
Ανταγωνιστικότητα». 

7. Του ν. 2860/2000 (ΦΕΚ 251/Α/2000) περί Διαχείρι¬ 
σης, Παρακολούθησης και Ελέγχου του Γ' Κοινοτικού 
Πλαισίου Στήριξης (Γ' ΚΠΣ). 

• Της υπ’ αριθμ. Ο (2001) 550/14.3.2001 απόφασης της 
Επιτροπής της Ε.Ε. για έγκριση ενός Επιχειρησιακού 
Προγράμματος Ανταγωνιστικότητας, το οποίο εντάσσε¬ 
ται στο Κοινοτικό Πλαίσιο Στήριξης για τις Κοινοτικές 
Διαρθρωτικές Παρεμβάσεις στην Ελλάδα. 

9. Της υπ’ αριθμ. 9188/2.9.3/26160/30.10.2003 απόφασης 
του Ειδικού Γραμματέα Ανταγωνιστικότητας για την 
ένταξη της πράξης 2.9.3.1 «Ενίσχυση Περιβαλλοντικών 
Δικτύων Έτους 2003» στο ΕΠΑΝ. 

10. Της υπ’ αριθμ. 20796/1167/5.11.2003 απόφασης του 
Υφυπουργού Ανάπτυξης «Πρόσκληση εκδήλωσης ενδια¬ 
φέροντος για υποβολή προτάσεων έργων προς ένταξη 
στη Δράση 2.9.3. «Ενίσχυση Περιβαλλοντικών Δικτύων», 
του Άξονα 2 του Ε. Π. Ανταγωνιστικότητα, του ΚΠΣ 
2000-2006» 

11. Της υπ’ αριθμ. 9996/725/10.6.2004 απόφασης του 
Υπουργού Ανάπτυξης «Συγκρότηση Επιτροπής Αξιολό¬ 
γησης και Ειδικής Επιτροπής Αξιολόγησης της Δράσης 
2.9.3. «Ενίσχυση Περιβαλλοντικών Δικτύων» του Άξονα 2 
του Ε. Π. Ανταγωνιστικότητα, του ΚΠΣ 2000-2006». 

12. Της υπ’ αριθμ. 15278/1016/5.8.2004 απόφασης του 
Υπουργού Ανάπτυξης «Αποδοχή Πρακτικών Επιτροπής 
Αξιολόγησης και έγκριση ένταξης Δικτύων στο Πρό¬ 
γραμμα «Ενίσχυση Περιβαλλοντικών Δικτύων», Δράση 
2.9.3 του Επιχειρησιακού Προγράμματος Ανταγωνιστι¬ 
κότητα», αποφασίζουμε: 

Α. Την ανασυγκρότηση της Επιτροπής Αξιολόγησης 
και Παρακολούθησης της Δράσης 2.9.3 «Ενίσχυση Περι¬ 
βαλλοντικών Δικτύων», του Αξονα 2 του Ε. Π. Ανταγωνι¬ 
στικότητα, του ΚΠΣ 2000-2006», ως ακολούθως: 

1) Κ. Βλαχούλη, Γενικό Δ/ντή Στήριξης Βιομηχανίας, 
ως Πρόεδρο της Επιτροπής. 

2) Α. Ουέρκνεχ, Δ/ντη της Δ/νσης Βιομηχανικής Χω- 
ροθεσίας και Περιβάλλοντος. 

3) Γ. Καπανταϊδάκη, Υπάλληλο της Δ/νσης Βιομηχα¬ 
νικής Χωροθεσίας και Περιβάλλοντος. 

4) Χρήστο Καλούδη, Προϊστάμενο Τμήματος της Δ/ 
νσης ΕΑΡΘ του ΥΠΕΧΩΔΕ, ως μέλος. 

5) Αδαμάντιο Σκορδίλη, Προϊστάμενο Γ ραφείου Εναλ¬ 
λακτικής Διαχείρισης Συσκευασιών και άλλων προϊό¬ 
ντων του ΥΠΕΧΩΔΕ, ως μέλος. 

6) Αναπληρωτής του υπό στοιχείου (2) μέλους ορί¬ 
ζεται η: 

• Σοφία Λεβέντη, Δ/ντρια 1ης Κλαδικής Διεύθυνσης 
Βιομηχανικής Πολιτικής. 

• Νάγια Πασχάλη, Τμηματάρχης της Γ.Γ.Β. 

• Χαριτώ Πιπεροπούλου, Τμηματάρχης της Γ.Γ.Β. 

7) Αναπληρωτής του υπό στοιχείου (5) μέλους ορί¬ 
ζεται η: 

• Αναστασία Αρφανάκου, υπάλληλος του Γραφείου 
Εναλλακτικής Διαχείρισης Συσκευασιών και άλλων προ¬ 
ϊόντων του ΥΠΕΧΩΔΕ 

Β. Γραμματειακή υποστήριξη στην Επιτροπή Αξιολό¬ 
γησης και Παρακολούθησης θα παρέχει η: 

• Αγγελική Μαθό, Υπάλληλος της Δ/νσης Βιομηχανι¬ 
κής Χωροθεσίας και Περιβάλλοντος με αναπληρώτρια 
την Ελένη Φερτάκη, Υπάλληλο της ΓΓΒ. 

Έργο της Επιτροπής είναι η παρακολούθηση των προ¬ 
τάσεων που έχουν ενταχθεί στη Δράση 2.9.3 και η γνω¬ 
μοδότηση προς τον Υπουργό Ανάπτυξης επί θεμάτων 
που έχουν προκύψει κατά την εκτέλεση τους, σύμφωνα 
με τον Οδηγό του Προγράμματος. Το γενικό συντονισμό 
του έργου της παρακολούθησης καθώς και την αρμο¬ 
διότητα εισήγησης προς την Επιτροπή θα έχει η Δ/νση 
Βιομηχανικής Χωροθεσίας και Περιβάλλοντος. 

Γ. Η αμοιβή του προέδρου, των μελών και των γραμ¬ 
ματέων της Επιτροπής που θα εργασθούν εκτός του 
κανονικού ωραρίου απασχόλησης καθορίζεται σύμφωνα 
με τις διατάξεις του άρθρου 38, παράγραφος 9, του 
ν.3325/2005 (ΦΕΚ 68/Α/11.3.2005). 

Δ. Η υπ’ αριθμ. 9996/725/10.6.2004 απόφαση του Υπουρ¬ 
γού Ανάπτυξης «Συγκρότηση Επιτροπής Αξιολόγησης 
και Ειδικής Επιτροπής Αξιολόγησης της Δράσης 2.9.3. 
«Ενίσχυση Περιβαλλοντικών Δικτύων» του Αξονα 2 του 
Ε. Π. Ανταγωνιστικότητα, του ΚΠΣ 2000-2006» παύει 
να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάΐου 2006 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. Α2-1635 (3) 

Συγκρότηση Επιτροπής Επανεξέτασης των Πινάκων που 

εγκρίθηκαν με την υπ’ αριθμ. 440/20.6.2003 απόφα¬ 
ση του Υφυπουργού Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

β) Του π.δ. 397/1988 (ΦΕΚ 185/Α/1988) «Οργανισμός 
του Υπουργείου Εμπορίου» όπως τροποποιήθηκε και 
ισχύει. 

γ) Του π.δ. 27/1996 (ΦΕΚ19/Α/1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου, στο Υπουργείο Ανάπτυξης», 
όπως ισχύει μετά την έκδοση του π.δ. 122/17.03.2004 
(ΦΕΚ 85/Α/2004) «Ανασύσταση του Υπουργείου Του¬ 
ρισμού». 

δ) Του α.ν. 1470/1938, «Περί Οργανισμού του Ταμείου 
Λαϊκών Αγορών Αθηνών- Πειραιώς και Περιχώρων και 
τροποποιήσεως και συμπληρώσεως των σχετικών περί 
τούτου Νόμων». 

ε) Του π.δ. 489/1987, «Οργανισμός του Ταμείου Λαϊκών 
Αγορών». 

στ) Του ν. 2323/1995 (ΦΕΚ 145/Α/13.7.1995) «Υπαίθριο 
Εμπόριο και άλλες διατάξεις.», όπως τροποποιήθηκε με 
τον ν. 3190/2003 (ΦΕΚ 249/Α/2003) «Τροποποίηση του 
ν. 2323/1995 Υπαίθριο Εμπόριο και άλλες διατάξεις». 

2. Την υπ’ αριθμ. Δ15/Α/Φ19/4040/24.2.2006 (ΦΕΚ 249/ 
Β/2006) κοινή απόφαση του Πρωθυπουργού και του 
Υπουργού Ανάπτυξης «Ανάθεση αρμοδιοτήτων στους 
Υφυπουργούς Αναστάσιο Νεράντζη και Ιωάννη Παπα¬ 
θανασίου». 


3. Την υπ’ αριθμ. Α2-2111/28.11.2002 ΑΠΟΦΑΣΗ-ΠΡΟΚΗ- 
ΡΥΞΗ του Υφυπουργού Ανάπτυξης περί «Χορήγησης 
διακοσίων (200) νέων Επαγγελματικών Αδειών για τις 
Λαϊκές Αγορές δικαιοδοσίας του Ταμείου Λαϊκών Αγο¬ 
ρών». 

4. Την υπ’ αριθμ. 440/20.6.2003 απόφαση του Υφυ¬ 
πουργού Ανάπτυξης περί «Τελικής διαμόρφωσης και 
επικύρωσης πινάκων επιλογής δικαιούχων νέων επαγ¬ 
γελματικών αδειών για τις λαϊκές αγορές δικαιοδοσίας 
του Ταμείου Λαϊκών Αγορών». 

5. Την ανάγκη συγκρότησης επιτροπής, σε συνέχεια 
κοινοποιούμενων στην Γενική Γραμματεία Εμπορίου, 
Αποφάσεων του Συμβουλίου της Επικράτειας, το οποίο 
δέχεται τις αιτήσεις ακύρωσης που υπέβαλαν ενδια¬ 
φερόμενοι οι οποίοι δεν αδειοδοτήθηκαν, κατά της υπ’ 
αριθμ. 440/20.6.2003 απόφασης του Υφυπουργού Ανά¬ 
πτυξης, κατά το μέρος που με την απόφαση αυτή οι 
αιτούντες δεν περιελήφθησαν στον πίνακα των δικαιού¬ 
χων επαγγελματικής αδείας πωλητού λαϊκών αγορών. 

6. Το γεγονός ότι από την παρούσα απόφαση προ- 
καλείται δαπάνη σε βάρος του προϋπολογισμού του 
Οργανισμού Λαϊκών Αγορών Αθήνας-Πειραιά, αποφα¬ 
σίζουμε: 

Συγκροτούμε στην Γενική Γραμματεία Εμπορίου του 
Υπουργείου Ανάπτυξης, Τριμελή Επιτροπή, αποτελού- 
μενη από τους: 

α) Σίμο Ιωάννη, υπάλληλο του Υπουργείου Ανάπτυξης, 
Γ ενική Γ ραμματεία Εμπορίου, που ορίζεται Πρόεδρος 
της Επιτροπής, με αναπληρωτή τον Γεωργίου Βασί¬ 
λειο, υπάλληλο του Υπ. Ανάπτυξης, Γενική Γραμματεία 
Εμπορίου. 

β) Παπασωτηρίου Αικατερίνη, υπάλληλο του Υπουργεί¬ 
ου Ανάπτυξης, Γενική Γραμματεία Εμπορίου, ως τακτικό 
μέλος, με αναπληρώτρια τη Θεοδωρίτση Μαρία, υπάλ¬ 
ληλο του Υπουργείου Ανάπτυξης, Γενική Γραμματεία 
Εμπορίου. 

γ) Λιόντου Μαριάνθη, υπάλληλο του Οργανισμού Λαϊ¬ 
κών Αγορών Αθήνας-Πειραιά, ως τακτικό μέλος, με ανα- 
πληρώτρια την Κατσικαβέλη Σπυριδούλα, υπάλληλο του 
Οργανισμού Λαϊκών Αγορών Αθήνας-Πειραιά. 

Ορίζεται ως Γραμματέας της Επιτροπής η Γκρίμπα 
Ευαγγελία, υπάλληλος του Υπουργείου Ανάπτυξης, Γ ε¬ 
νική Γ ραμματεία Εμπορίου. 

Έργο της τριμελούς Επιτροπής είναι η επανεξέτα¬ 
ση των πινάκων που επικυρώθηκαν με την υπ’ αριθμ. 
440/20.6.2003 απόφαση του Υφυπουργού Ανάπτυξης, σε 
συνέχεια αποφάσεων του Συμβουλίου της Επικράτειας, 
που ακυρώνει την προαναφερθείσα απόφαση, κατά το 
μέρος που με αυτή, οι αιτούντες δεν περιελήφθησαν 
στους αντίστοιχους πίνακες των δικαιούχων επαγγελ¬ 
ματικής αδείας πωλητού λαϊκών αγορών. 

Η Επιτροπή, μετά την επανεξέταση των πινάκων, συ¬ 
ντάσσει νέους Πίνακες οι οποίοι και αναρτώνται στη 
Γ ενική Γ ραμματεία Εμπορίου και τον Οργανισμό Λαϊκών 
Αγορών Αθήνας - Πειραιά. 

Κάθε ενδιαφερόμενος που δεν αναγράφεται στους 
Πίνακες, μπορεί να ασκήσει ένσταση ενώπιον της Επι¬ 
τροπής, εντός προθεσμίας δέκα (10) ημερολογιακών 
ημερών, από την επομένη της ημερομηνίας ανάρτησης 
των Πινάκων. 

Η Επιτροπή αποφαίνεται επί των ενστάσεων, εντός 
προθεσμίας δέκα (10) ημερολογιακών ημερών, από την 
ημερομηνία λήξης της προθεσμίας υποβολής τους και 

σε περίπτωση αποδοχής τους, οι ενδιαφερόμενοι ανα¬ 
γράφονται στους πιο πάνω Πίνακες των επιλεγέντων 
για τη χορήγηση άδειας επαγγελματία πωλητή λαϊκών 
αγορών. 

Η Επιτροπή, μετά την εξέταση των ενστάσεων, συ¬ 
ντάσσει τους Οριστικούς Πίνακες και τους υποβάλλει 
στον Οργανισμό Λαϊκών Αγορών Αθήνας-Πειραιά, για 
να εκδώσουν τις σχετικές άδειες, προκειμένου αυτοί να 
ενταχθούν στις λαϊκές αγορές αρμοδιότητας του. 

Η Επιτροπή συνεδριάζει εκτός κανονικού ωραρίου 
εργασίας και μέχρι την ολοκλήρωση του έργου της. 
Μετά από κάθε συνεδρίαση της Επιτροπής, συντάσσεται 
σχετικό πρακτικό, που υπογράφεται από τον Πρόεδρο 
και τα μέλη της και φυλάσσεται στο αρχείο της Γραμ- 
ματείας. Η συμμετοχή των μελών και του γραμματέα, 
βεβαιώνεται από τον Πρόεδρο της Επιτροπής. Η δε 
αμοιβή τους, υπόκειται στους περιορισμούς του άρθρου 
17 του ν. 3205/2003. 

Μετά το πέρας του έργου της Επιτροπής, τα Πρακτικά 
της Επιτροπής και οι τυχόν υποβληθείσες ενστάσεις, 
διαβιβάζονται στη Διεύθυνση Τιμών Τροφίμων Ποτών 
του Υπουργείου Ανάπτυξης (Πλ. Κάνιγγος ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2006 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθ. ΦΙ/2/οικ. 13220/2594 (4) 

Ανάθεση έργου για την εκπόνηση μελέτης προσδιορι¬ 
σμού του πλαισίου κατευθύνσεων της Γ ενικής Γ ραμ- 
ματείας Κοινωνικών Ασφαλίσεων για την καλύτερη 
δυνατή αξιοποίηση της κινητής και ακίνητης περιου¬ 
σίας των Φορέων Κοινωνικής Ασφάλισης. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 4α του άρθρου 8 του 
ν. 2042/1992 «Αύξηση συντάξεων και άλλες ασφαλιστικές 
διατάξεις». 

2. Τις διατάξεις των άρθρων 4 του α.ν. 591/1937, 3 του 
α.ν. 43/1967, του ν. 1579/1989, όπως ισχύουν σήμερα. 

3. Το π.δ. 213/19.6.1992 (ΦΕΚ 102/19.6.1992 τ.Α') «Οργα¬ 
νισμός της Γενικής Γραμματείας Κοινωνικών Ασφαλί¬ 
σεων». 

4. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. Η δαπάνη η οποία θα ανέλθει στο ποσό 
των επτά χιλιάδων πεντακοσίων (7.500) Ευρώ θα βαρύνει 
τις πιστώσεις του Λ.Β.Κ.Α., που τηρείται στη Γ.Γ.Κ.Α. 

6. Την άμεση και επείγουσα ανάγκη για την εκπόνηση 
μελέτης προσδιορισμού του πλαισίου κατευθύνσεων της 
Γ ενικής Γ ραμματείας Κοινωνικών Ασφαλίσεων για την 
καλύτερη δυνατή αξιοποίηση της κινητής και ακίνητης 
περιουσίας των Φορέων Κοινωνικής Ασφάλισης με βάση 
τα οικονομικά και λοιπά στοιχεία του εκδοθέντος βι¬ 


βλίου «Κινητή και Ακίνητη Περιουσία των Φ.Κ.Α. έτους 
2005», αποφασίζουμε: 

Εγκρίνουμε τη διάθεση ποσού μέχρι επτά χιλιάδων πε¬ 
ντακοσίων (7.500,00) Ευρώ και αναθέτουμε στον Σταύρο 
Παπαδόπουλο, οικονομολόγο, την εκπόνηση μελέτης 
προσδιορισμού του πλαισίου κατευθύνσεων της Γ ενικής 
Γ ραμματείας Κοινωνικών Ασφαλίσεων για την καλύτερη 
δυνατή αξιοποίηση της κινητής και ακίνητης περιουσίας 
των Φορέων Κοινωνικής Ασφάλισης. 

Το πόρισμα της μελέτης θα πρέπει να παραδοθεί 
στον Υπουργό Απασχόλησης και Κοινωνικής Προστα¬ 
σίας εντός προθεσμίας δύο μηνών από τη δημοσίευση 
της απόφασης αυτής. 

Στο παραπάνω αναγραφόμενο ποσό συμπεριλαμβά- 
νεται και ο Φ.Π.Α., η δε δαπάνη θα βαρύνει τον ΚΑΕ 
0429 «Λοιπές Αμοιβές φυσικών προσώπων που εκτε- 
λούν ειδικές υπηρεσίες» από τις πιστώσεις του Λογα¬ 
ριασμού Βελτίωσης Κοινωνικής Ασφάλισης, ο οποίος 
τηρείται στην Εθνική Τράπεζα της Ελλάδος με αριθμό 
540047-37. 

Οι όροι εκτέλεσης της παραπάνω μελέτης θα κα¬ 
θοριστούν με σύμβαση που θα υπογράφει μεταξύ της 
Γ ενικής Γ ραμματείας Κοινωνικών Ασφαλίσεων και του 
Σταύρου Παπαδόπουλου εντός (10) ημερών από την 
ημερομηνία της ανάθεσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μα'ίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. Υ1 Ογ/οικ.64899 (5) 

Εφαρμογή απαιτήσεων για τη διάθεση ιατρών υπηρε¬ 
σίας υπαίθρου (Αγροτικών) σε πλοία. 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

1. Τ ις διατάξεις : 

α. Του ν. 3409/2005 (ΦΕΚ 273 Α') «Καταδύσεις αναψυ¬ 
χής και άλλες διατάξεις», άρθ. 22 παρ. 6. 

β. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

γ. Του π.δ. 95/2000 (ΦΕΚ 76 Α') « Οργανισμός του 
Υπουργείου Υγείας και Πρόνοιας. 

2. Την υπ’ αριθμ. Υ10γ/οικ./26893/2002 (ΦΕΚ 1628 Β') 
Υπουργική απόφαση «Καθορισμός κριτηρίων διορισμού 
αγροτικών γιατρών σε Κέντρα Υγείας και Περιφερειακά 
Ιατρεία», όπως συμπληρώθηκε με την υπ’ αριθμ. ΥΙΟγ/οικ. 
62940/26.5.2006 όμοια απόφαση 

3. Την υπ’ αριθμ. ΔΥ 13 α/οικ. 39931/1997 (ΦΕΚ 1126 Β') 
Κοινή Υπουργική απόφαση «Τρόπος, διαδικασία και ορ¬ 
γάνωση τρίμηνης υποχρεωτικής εκπαίδευσης γιατρών 
υπόχρεων υπηρεσίας υπαίθρου», όπως τροποποιήθηκε 
και συμπληρώθηκε με την υπ’ αριθμ. Α9α/οικ.22731/1998 
(ΦΕΚ 827 Β') όμοια. 

4. Την υπ’ αριθμ. 30356/2006 (ΦΕΚ 311 Β') απόφαση 
ανάθεσης αρμοδιοτήτων στους Υφυπουργούς Υγείας 
και Κοινωνικής Αλληλεγγύης. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

1. Ο ιατρός υπηρεσίας υπαίθρου (αγροτικός) που δια¬ 
τίθεται σε πλοίο, έχει ως καθήκον την παροχή υπηρε¬ 
σιών πρωτοβάθμιας φροντίδας υγείας στους επιβάτες 
και στο πλήρωμα του πλοίου, με τα διατιθέμενα στο 
πλοίο μέσα και φαρμακευτικό υλικό, όπως καθορίζονται 
από τις ισχύουσες διατάξεις, συμπληρωμένα με τον επί 
πλέον ιατροτεχνικό εξοπλισμό και φάρμακα που ανα- 
φέρονται στον προσαρτώμενο πίνακα στην παρούσα 
απόφαση. 

2. Οι υπηρεσίες πρωτοβάθμιας φροντίδας υγείας πα¬ 
ρέχονται οιανδήποτε ώρα, αυτεπαγγέλτως ή μετά από 
ειδοποίηση, καθ’όλη τη διάρκεια του πλου-δρομολογίου 
του πλοίου. 

Στην έννοια του δρομολογίου του πλοίου περιλαμ¬ 
βάνεται και α) ο χρόνος τριάντα (30) λεπτών της ώρας 
προ του απόπλου, β) ο χρόνος παραμονής του πλοίου 
σε λιμένα που προσεγγίζει, γ) ο χρόνος παραμονής 
του πλοίου σε λιμένα συνεπεία απαγόρευσης απόπλου 
λόγω δυσμενών καιρικών συνθηκών, εφόσον έχουν επι- 
βιβασθεί επιβάτες. 

Αρθρο 2 

1. Οι ιατροί τοποθετούνται σε συμβατικά επιβατηγό 
οχηματαγωγά πλοία που εκτελούν δρομολόγια θαλάσ¬ 
σιων ενδομεταφορών απόστασης μεγαλύτερης των εκα¬ 
τόν είκοσι (120) ναυτικών μιλίων και δραστηριοποιούνται 
στις παρακάτω αναφερόμενες γραμμές: 

α) Γραμμές που συνδέουν την Αττική με τα Δωδε¬ 
κάνησα 

β) Γραμμές που συνδέουν λοιπά ηπειρωτικά λιμάνια 
με τα Δωδεκάνησα ή την Κρήτη 
γ) Γραμμές που συνδέουν την Αττική με το Ηρά¬ 
κλειο 

δ) Γ ραμμές που συνδέουν την Αττική με τα Χανιά 
ε) Γ ραμμές που συνδέουν την Αττική με το Ρέθυμνο 
στ) Γραμμές που συνδέουν την Αττική με τον Αγιο 
Νικόλαο 

ζ) Γ ραμμές που συνδέουν την Αττική με τα νησιά Χίο 
και Μυτιλήνη 

η) Γραμμές που συνδέουν την Αττική με τα νησιά 
Σάμο και Ικαρία 

θ) Γ ραμμές που συνδέουν ηπειρωτικούς λιμένες με τα 
νησιά Λήμνο και Αγιο Ευστράτιο 
ι) Γραμμές που συνδέουν την Αττική με τις Κυκλά¬ 
δες 

ια) Γραμμές που συνδέουν την Αττική με τα νησιά 
Κύθηρα και Αντικύθηρα 

2. Εφόσον σε μία γραμμή δραστηριοποιούνται περισ¬ 
σότερα του ενός πλοία, οι ιατροί τοποθετούνται κατά 
σειρά προτεραιότητας στα πλοία με την μεγαλύτερη 
χωρητικότητα σε επιβάτες, σύμφωνα με το θερινό πι¬ 
στοποιητικό ασφάλειας αυτών. 

3. Η επιλογή και η τοποθέτηση των ιατρών στις θέσεις 
που προβλέπονται για τα πλοία γίνεται σύμφωνα με 
τη διαδικασία και τα κριτήρια που περιγράφονται στην 


αρ.ΥΙΟγ οικ. 126893/2002 (ΦΕΚ 1628 Β') Υπουργική από¬ 
φαση « Καθορισμός κριτηρίων διορισμού αγροτικών ια¬ 
τρών σε Κέντρα Υγείας και Περιφερειακά Ιατρεία», όπως 
συμπληρώθηκε με την υπ’ αριθμ. Υ10γ/οικ.62940/26.5.2006 
όμοια και ισχύουν για τους ιατρούς αυτούς οι διατάξεις 
που διέπουν την εκπλήρωση υπηρεσίας υπαίθρου του 
ν.δ. 67/1968 (ΦΕΚ 303 τ.Α'). 

4. Ο διορισμός των ιατρών στις συνιστώμενες θέσεις 
και η διάθεση τους στα πλοία γίνεται με ενιαία κοινή 
απόφαση των Υπουργών Υγείας και Κοινωνικής Αλλη¬ 
λεγγύης και Εμπορικής Ναυτιλίας. 

5. Η διάθεση ιατρού σε άλλο πλοίο, διάφορο αυτού 
που αρχικά τοποθετήθηκε, κατά την διάρκεια της υπη¬ 
ρεσίας του, γίνεται με έγγραφο του Υπουργείου Εμπο¬ 
ρικής Ναυτιλίας, στις παρακάτω περιπτώσεις : 

α) Όταν το πλοίο παύσει οριστικά τα δρομολόγια του 
στις προαναφερόμενες γραμμές. 

β)'Οταν το πλοίο τροποποιήσει οριστικά τα δρομολό¬ 
για του έτσι ώστε το μέγιστο εκτελούμενο δρομολόγιο 
να μην υπερβαίνει τα εκατόν είκοσι (120) ναυτικά μίλια. 
Στις περιπτώσεις αυτές ο ιατρός τοποθετείται στο αμέ¬ 
σως επόμενο με βάση τον αριθμό επιβατών, πλοίο που 
δραστηριοποιείται κατά την στιγμή εκείνη στην ίδια 
γραμμή και που δεν είναι στελεχωμένο με ιατρό. 

6. Σε περίπτωση κατά την οποία η πλοιοκτήτρια εται¬ 
ρεία αντικαταστήσει το πλοίο της με άλλο, ο ιατρός 
τοποθετείται σε νέο πλοίο. 

Όταν το πλοίο μεταδρομολογηθεί σε άλλη γραμμή 
άνω των εκατόν είκοσι (120) ναυτικών μιλίων, ο ιατρός 
εξακολουθεί να είναι τοποθετημένος στο πλοίο μέχρι 
τη λήξη της ετήσιας τοποθέτησης του. 

Αν το πλοίο διακόψει τα δρομολόγια του πρόσκαιρα, 
ο ιατρός τίθεται, για το διάστημα της διακοπής, στη 
διάθεση του Υπουργείου Υγείας και Κοινωνικής Αλλη¬ 
λεγγύης και επαναδιατίθεται στο πλοίο αμέσως μετά 
την επανέναρξη των δρομολογίων του. 

Κατά το διάστημα αυτό, η διάθεση του ιατρού στο 
πλοίο αναστέλλεται και ο ιατρός επιστρέφει και συ¬ 
νεχίζει να προσφέρει τις υπηρεσίες του στη θέση του 
Κέντρου Υγείας ή του Περιφερειακού Ιατρείου, όπου και 
η τοποθέτηση του, χωρίς την έκδοση σχετικής απόφα¬ 
σης. Η επιστροφή του ιατρού στο πλοίο γίνεται άμεσα, 
ύστερα από έγγραφη έγκαιρη πρόσκληση του Υπουρ¬ 
γείου Εμπορικής Ναυτιλίας, στην οποία θα αναφέρεται 
η ημερομηνία επανέναρξης των δρομολογίων. Οι ανω¬ 
τέρω μετακινήσεις γίνονται με μέριμνα του Υπουργείου 
Εμπορικής Ναυτιλίας. 

Αρθρο 3 

1. Ο ιατρός υποχρεούται να : 

α) τηρεί βιβλίο στο οποίο καταγράφονται τα στοι¬ 
χεία των προσερχόμενων ασθενών, ημερομηνία και 
ώρα προσέλευσης, η νόσος και η τυχόν εφαρμοσθείσα 
φαρμακευτική αγωγή. 

β) ενημερώνει τον Πλοίαρχο για κάθε περιστατικό που 
αντιμετωπίζει καθώς και για την εξέλιξη αυτού, μέχρι 
την αποβίβαση του ασθενούς από το πλοίο. Ιδιαιτέρως 
ενημερώνει άμεσα τον Πλοίαρχο επί περιστατικών για 
τα οποία υφίσταται έστω και υποψία για ύπαρξη λοιμώ¬ 
δους νοσήματος επί του πλοίου χωρίς να παραβλέπεται 
η γενική εξουσία και ευθύνη του Πλοιάρχου ως κυβερ¬ 
νήτη και διοικητή του πλοίου. Έχει την πλήρη ευθύνη 
όσον αφορά την άσκηση των καθηκόντων του και των 
ενεργειών του για τα περιστατικά που αντιμετωπίζει. 

γ) βρίσκεται επί του πλοίου και είναι διαθέσιμος για 
την άσκηση των καθηκόντων του, τουλάχιστον τριάντα 
(30) λεπτά) της ώρας προ του απόπλου του πλοίου για 
την εκτέλεση του δρομολογίου του. 

2. Ως χώρος άσκησης των καθηκόντων του ιατρού 
ορίζεται το αναρρωτήριο του πλοίου. 

Στις περιπτώσεις που από τους ισχύοντες κανονι¬ 
σμούς (π.δ. 259/1981) δεν προβλέπεται η ύπαρξη αναρ¬ 
ρωτηρίου στο πλοίο, πρέπει με μέριμνα του Πλοιάρχου 
να διατίθεται άλλος κατάλληλος χώρος του πλοίου. 

Άρθρο 4 

1. Με μέριμνα του πλοιοκτήτη διατίθεται στον ιατρό 
για την ενδιαίτησή του ατομική καμπίνα με συνεχό¬ 
μενο χώρο υγιεινής και του παρέχεται σίτιση επί του 
πλοίου. 

2. Ο πλοιοκτήτης δεν ευθύνεται για ενέργειες ή πα¬ 
ραλήψεις του ιατρού κατά την άσκηση των καθηκόντων 
του. 

Άρθρο 5 

1. Παρά το γεγονός ότι ο ιατρός δεν αποτελεί άτομο 
που εργάζεται στο πλοίο με την έννοια των λοιπών 
εργαζόμενων μελών πληρώματος αυτού, ο Πλοίαρχος 
μεριμνά να του παρασχεθεί εκπαίδευση- εξοικείωση σε 
τεχνικές ατομικής επιβίωσης ή να λάβει επαρκείς σχετι¬ 
κές πληροφορίες και οδηγίες, σύμφωνα με το ΜΕΡΟΣ Α 
-VI της ΔΣ 3Τ0\Α/ για τα πρότυπα εκπαίδευσης, έκδοσης 
πιστοποιητικών και τήρησης φυλακών των ναυτικών, 
1978, όπως αυτή ισχύει. 

2. Μετά το πέρας της κατά τα ανωτέρω εκπαίδευσης 
- εξοικείωσης - πληροφόρησης ο Πλοίαρχος καταχωρεί 
σχετική εγγραφή στο ημερολόγιο γέφυρας. Στον ιατρό 
κατόπιν αιτήσεων του, χορηγείται από τον πλοίαρχο 
βεβαίωση περί της παροχής της εκπαίδευσης αυτής. 

Άρθρο 6 

1. Αμέσως μετά την επιβίβαση του στο πλοίο, ο ιατρός 
ενημερώνει σχετικά τον Πλοίαρχο απευθείας ή μέσω 
του αντικαταστάτη του. 

2. Σε περίπτωση μη επιβίβασης του ιατρού στο πλοίο 
καταχωρείται από τον Πλοίαρχο στο ημερολόγιο γέφυ¬ 
ρας σχετική εγγραφή, στην οποία θα αναφέρονται οι τυ¬ 
χόν λόγοι. Αντίγραφο της κατά τα πιο πάνω εγγραφής, 
διαβιβάζεται την επόμενη εργάσιμη ημέρα στο οικείο 
Νοσοκομείο ή στη ΔΥΠΕ Κρήτης, όπου και ο διορισμός 
του γιατρού, στις διευθύνσεις που θα αναφέρονται ρητά 
για κάθε ιατρό στην απόφαση τοποθέτησης, για τον 
έλεγχο του ιατρού, καθώς και στη Διεύθυνση Οικονομι¬ 
κών Υπηρεσιών του Υπουργείου Εμπορικής Ναυτιλίας. 

3. Σε περίπτωση που για οποιονδήποτε λόγο ο ιατρός 
δεν επιβιβασθεί στο πλοίο, δεν κωλύεται για το λόγο 
αυτό ο απόπλους του πλοίου και η κανονική εκτέλεση 
του δρομολογίου του. 

Άρθρο 7 

Οι διοριζόμενοι στις ανωτέρω θέσεις ιατροί αμεί¬ 
βονται σύμφωνα με τις διατάξεις του Α' Μέρους του 
ν. 3205/2003 (ΦΕΚ 297 τ.Α') όπως εκάστοτε ισχύουν και 
η αποζημίωση για την υπερωριακή απασχόληση τους 
υπολογίζεται σύμφωνα με τις διατάξεις του άρθ. 16 του 
ίδιου νόμου. 


Άρθρο 8 

Αντίγραφο της παρούσης απόφασης καθώς και της 
απόφασης με την οποία ο ιατρός διορίζεται και διατί¬ 
θεται στο πλοίο, επιδίδεται με έγγραφο της λιμενικής 
Αρχής του αφετηρίου λιμένος του πλοίου, στο πλοιο¬ 
κτήτη και τον πλοίαρχο του πλοίου. 

Στο πιο πάνω έγγραφο αναφέρεται ρητά ότι η εκπλή¬ 
ρωση των υποχρεώσεων που βρίζονται στις Αποφάσεις 
αυτές, όπως και της υποχρέωσης του πλοιοκτήτη στην 
δοχή των υπηρεσιών του ιατρού που διατίθεται, απο¬ 
τελεί διαταγή της Λιμενικής Αρχής αφορά τη τήρηση 
της δημόσιας υγείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μα'ίου 2006 

οι ΥΠΟΥΡΓΟΙ 

ΥΦΥΠ. ΥΓΕΙΑΣ ΚΑΙ ΚΟΙΝΩΝΙΚΗΣ ΕΜΠΟΡΙΚΗΣ 

ΑΛΛΗΛΕΓΓΥΗΣ ΝΑΥΤΙΛΙΑΣ 

ΑΘ. ΓΙΑΝΝΟΠΟΥΛΟΣ ΜΑΝ. ΚΕΦΑΛΟΓΙΑΝΝΗΣ 


Επισυναπτόμενος στην ΚΥΑ 
Υ10 γ/οικ. 64899/30.5.2006 

ΠΡΟΣΑΡΤΩΜΕΝΟΙ ΠΙΝΑΚΑΣ ΦΑΡΜΑΚΕΥΤΙΚΟΥ ΚΑΙ 
ΙΑΤΡΟΤΕΧΝΟΛΟΓΙΚΟΣ ΕΞΟΠΛΙΣΜΟΣ 
ΓΙΑ ΙΑΤΡΕΙΑ ΠΛΟΙΟΥ 

Οι ποσότητες φαρμάκων και ιατρικού υλικού που πρέ¬ 
πει να βρίσκονται στο πλοίο καθορίζονται σε συνάρτηση 
με τα χαρακτηριστικά του ταξιδιού ιδία με τους λιμένες 
προσέγγισης, τον προορισμό και τη διάρκεια αυτού, το 
είδος ή τα είδη των δραστηριοτήτων που εκτελούνται 
κατά τη διάρκεια του ταξιδιού, καθώς και τον αριθμό 
των επιβατών και τον αριθμό των εργαζομένων. 

Α. ΦΑΡΜΑΚΑ 

1. ΚΑΡΔΙΑΓΓΕΙΑΚΑ 
Καρδιοκυκλοφορικά αναληπτικά 
Συμπαθομιμητικά 
Αντιστηθαγχικά 
Διουρητικά 

Αντιαιμορραγικά (με μητροτονικά αν υπάρχει γυναίκα 
στο πλοίο) 

Μητροτονικά 

Αντιυπερτασικά 

Αντιαρρυθμικά 

Παρασυμπαθολυτικά 

Περιφερικά αγγειοδιασταλτικά 

Καρδιακές γλυκοσίδες 

Αντιπηκτικά 

2. ΓΑΣΤΡΕΝΤΕΡΙΚΟΥ ΣΥΣΤΗΜΑΤΟΣ 
Φάρμακα στομάχου και εντέρων 

Κατά του έλκους - Ισταμινικός ανταγωνιστής 
Φάρμακα στομάχου Αντιόξινα 
Αντιεμετικά 

Υπακτικό γλυσχραντικό 
Αντιδιαρροϊκά 
Αντισηπτικό εντέρων 
Αντιαιμορροϊδικά 
Καθαρτικά 

3. ΑΝΑΛΓΗΤΙΚΑ - ΑΝΤΙΣΠΑΣΜΩΔΙΚΑ - ΜΥΟΧΑΛΑΡΩΤΙΚΑ 
Αναλγητικά - αντιπυρετικά 

Αναλγητικά αντιφλεγμονώδη μη στεροειδή 

Ισχυρά αναλγητικά μη οπιούχα (χορήγηση με ειδική 
συνταγή) 

Σπασμολυτικά 

Μυοχαλαρωτικά 

4. ΝΕΥΡΙΚΟΥ ΣΥΣΤΗΜΑΤΟΣ 

Αγχολυτικά και κατά αϋπνίας (χορήγηση με ειδική 
συνταγή) 

Νευροληπτικά για ψυχωσικές καταστάσεις (οξέα 
συμπτώματα άλλων συστημάτων) χορήγηση με ειδική 
συνταγή 

Κατά της ναυτίας 

Αντιεπιληπτικά 

Αντιημικρανικά 

5. ΑΝΤΙΑΛΛΕΡΓΙΚΑ - ΑΝΤIΑΝΑΦΥΛΑΚΤIΚΑ 
Αντίίσταμινικά - ανταγωνιστές υποδοχέων 
Ενέσιμο κορτικοστεροειδές 

6. ΑΝΑΠΝΕΥΣΤΙΚΟ ΣΥΣΤΗΜΑ 
Βρογχδιασταλτικά 
Αντιβηχικά μη ναρκωτικά 

Φάρμακα για ρινίτιδες, ιγμορίτιδες (εκτός αντιβιοτικών) 

Αποχρεπτικά-βλεννολυτικά 

Προφυλακτικά του άσθματος 

7. ΑΝΤΙΛΟΙΜΩΔΗ ΦΑΡΜΑΚΑ 
Αντιβιοτικά (2 τουλάχιστον οικογενειών) 

Αντισηπτικά ουροποιητικού συστήματος 
Αντιπαρασιτικά τοπικής χήσης 

Κατά εντερικών λοιμώξεων 
Αντιτετανικά εμβόλια και γ-σφαιρίνες 
Ανθελονοσιακά (αν ενδημεί η νόσος) 

8. ΦΑΡΜΑΚΑ ΠΑΘΗΣΕΩΝ ΕΝΔΟΚΡΙΝΩΝ ΑΔΕΝΩΝ 
Ινσουλίνη 

Αντιδιαβητικά από το στόμα 
Αντι-υπογλυκαιμικά φάρμακα 

9. ΕΠΑΝΥΔΑΡΩΤΙΚΕΣ ΚΑΙ ΘΕΡΜΙΔΟΓΟΝΕΣ ΕΝΩΣΕΙΣ 
ΓΙΑ ΠΛΗΡΩΣΗ ΤΩΝ ΑΓΓΕΙΩΝ 

Διαλύματα για την αντιμετώπιση από το στόμα ελα¬ 
φρών περιστατικών απώλειας υγρών-ηλεκτρολυτών 
Οροί 

Υποκατάστατα πλάσματος 
Μανιτόλη 

10. ΦΑΡΜΑΚΑ ΕΞΩΤΕΡΙΚΗΣ ΧΡΗΣΗΣ 

10.1. Δερματολογικής χρήσης 
Αντισηπτικό διάλυμα 
Τοπικό κορτικοστεροειδές 
Αντιβιοτική αλοιφή 

Αντιφλεγμονώδης και αναλγητική αλοιφή 
Ζελέ δερματική-αντιμυκητιακής χρήσης 
Σκεύασμα κατά των εγκαυμάτων 
Τοπικά ιοστατικά 

Αντιαλλεργικά -αντικνησμώδη - τοπικά αναισθητικά 
Αντιερπετικά 

10. ΦΑΡΜΑΚΑ ΕΞΩΤΕΡΙΚΗΣ ΧΡΗΣΗΣ 

10.2. Οφθαλμολογικής χρήσης 
Αντιβιοτικό κολλύριο 
Αντιβιοτικό-αντιφλεγμονώδες κολλύριο 
Αναισθητικό κολλύριο 

Μυοτονικό υποτονικό κολλύριο 
Αγγειοσπαστικά - αντιαλλεργικά 
Υποκατάστατα δακρύων και παραμφερή προϊόντα 
Ιοστατικά 

10. ΦΑΡΜΑΚΑ ΕΞΩΤΕΡΙΚΗΣ ΧΡΗΣΗΣ 
10.3 Ωτικής χρήσης. 

Αντιβιοτικό διάλυμα 


Αναισθητικό - αντιφλεγμονώδεςδιάλυμμα 

Αντιαλλεργικά 

Αποσυμφοριτικά 

Αντιμικροβιακά 

10. ΦΑΡΜΑΚΑ ΕΞΩΤΕΡΙΚΗΣ ΧΡΗΣΗΣ 
10.4 Παθήσεων Στοματοφάρυγγα 
Αντιβιοτικό ή αντισηπτικό διάλυμμα για γαργαρισμούς 
Αντιμηκητιασικό διάλυμμα 

10. ΦΑΡΜΑΚΑ ΕΞΩΤΕΡΙΚΗΣ ΧΡΗΣΗΣ 
10.5. Τοπικά Αναισθητικά 

Τοπικό αναισθητικό με ψύξη 
Τοπικό αναισθητικό 

Οδοντικό αναισθητικό-αντισηπτικό μίγμα 

11. ΑΝΤΙΔΟΤΑ 

Αντίδοτα για την αντιμετώπιση δηλητηριάσεων 
Β. ΙΑΤΡΙΚΟ ΥΛΙΚΟ 

1. ΤΕΧΝΟΛΟΓΙΚΟΣ ΕΞΟΠΛΙΣΜΟΣ 
Κλίνη εξεταστική 

Λυχνία εξεταστική 
Φορείο μεταφοράς ασθενών 
Αναπηρικό αμαξίδιο 
Παραβάν τροχήλατο 
Στατώ ορών 
Τροχήλατο νοσηλείας 
Τσάντα Α' Βοηθειών 
Λαρυγγοσκόπιο 
Φιάλη οξυγόνου 

2. ΥΛΙΚΟ ΑΝΑΝΗΨΗΣ 

Συσκευή ανάνηψης δια χειρός (ΑΜΡΨ) μαζί με διάταξη 
σύνδεσης της με φιάλη οξυγόνου. 

Συσκευή οξυγονοθεραπείας, τουλάχιστον 21/2 λίτρων, 
μαζί με μειωτήρα πίεσης. 

Μηχανικός αναρροφητήρας για απέμφραξη των άνω 
αεροφόρων οδών με καθετήρες αναρρόφησης μιας 
χρήσης 

Συσκευή ανάνηψης από «στόμα σε στόμα» τύπου ανά¬ 
λογου με αεραγωγό ΒΒΟΟΚ 
Αεραγωγός τύπου ανάλογου με ΟΙΙΕϋΕΙ μέγεθος 4 
ή και 3 ή και 1 

Απινιδωτής αυτόματος διφασικός 
Αναπνευστήρας φορητός 
Σέτ ανάνηψης 
Οξύμετρο παλμικό 

3. ΕΠΙΔΕΣΜΟΙ ΚΑΙ ΥΛΙΚΑ ΡΑΦΗΣ 

Συρραπτικό εργαλείο μιας χρήσης για συρραφή δέρ¬ 
ματος σε σιαγόνες για οδήγηση ραφής, με μεταλλικούς 
ανοξείδωτους συνδετήρες (0ϋΡ3) και λαβή αποσυρρα- 
φής ή χρειώδη για συρραφή δέρματος. 

Αυτοκόλλητος ελαστικός επίδεσμος (διαφόρων με¬ 
γεθών) 

Λωρίδες γάζας για επίδεση 
Σωληνοειδής γάζα για επίδεση δακτύλων 
Επιθέματα από αποστειρωμένη γάζα 
Υδρόφιλο βαμβάκι 

Αποστειρωμένο λινοσκέπασμα για εγκαύματα 
Τριγωνικό ωμοφόριο 

Γάντια πλαστικά μιας χρήσης απλά αποστειρωμένα 
Αυτοκόλλητοι επίδεσμοι 
Αποστειρωμένοι πιεστικοί επίδεσμοι 
Αυτοκόλλητα ράμματα ή ταινίες οξειδίου του ψευ¬ 
δαργύρου 

Μη απορροφούμενα ράμματα μεταξιού Νο 2/0 με κυρ¬ 
τή βελόνα δέρματος, ράμματα απορροφήσιμα τύπου 
ΟΑΤ-ΟυΤ Νο 2/0 κ.λπ. 




11036 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αποστειρωμένο τούλι εμβαπτισμένο σε λιπαρή ουσία 
και αντιβιοτικό 

Αποστειρωμένο τούλι εμβαπτισμένο σε λιπαρή ουσία, 
νερό και φυτικά έλαια για έγκαυμα 
Βαμβακεροί επίδεσμοι 
Λευκοπλάστης 
Τσιρότα 

3. ΕΡΓΑΛΕΙΑ 
Νυστέρια μιας χρήσης 

Εργαλειοθήκη - βραστήρας, από ανοξείδωτο μέταλλο 
Ψαλίδια α) κοινό ή και β) χειρουργικό κυρτό 
Λαβίδες (ανατομική, χειρουργική) 

Αιμοστατική λαβίδα κυρτή 5,5" 

Βελονοκάτοχο ραφής δέρματος 
Ξυριστικές μηχανές μιας χρήσης 
Μικρός φακός για έλεγχο στοματοφάρυγγα 
Ρινογαστρικός σωλήνας 

4. ΥΛΙΚΑ ΙΑΤΡΙΚΗΣ ΕΞΕΤΑΣΗΣ ΚΑΙ ΠΑΡΑΚΟΛΟΥΘΗΣΗ 
Γλωσσοπίεστρα μιας χρήσης 

Δοκιμαστικές ταινίες ελέγχου ούρων (πρωτεΐνες, γλυ¬ 
κόζη, αίμα, ακετόνη, κ.λπ.) ΜΕΙΕΤΙ 3ΤΙΚΕ 
50 Φύλλα παρακολούθησης της θερμοκρασίας 
50 Ιατρικά δελτία διακομιδής των ασθενών 
50 Δοκιμαστικές ταινίες ελέγχου σακχάρου αίματος 
Μηχάνημα μέτρησης σακχάρου αίματος 
Στηθοσκόπιο 

Μανόμετρο αρτηριακής πίεσης 
Κανονικό ιατρικό θερμόμετρο 
Θερμόμετρο υποθερμίας 
50 φύλλα ενημερωτικά υγείας ΜΑΟ 
Διεθνής Ιατρικός Οδηγός Πλοίων \Λ/ΗΟ (Εκδοση Ιδρύ¬ 
ματος Ευγενιδείου) 

5. ΥΛΙΚΑ ΕΝΕΣΗΣ, ΠΑΡΟΧΗΣ ΟΡΟΥ ΚΑΙ ΚΑΘΕΤΗΡΙ¬ 
ΑΣΜΟΥ 

Χρειώδη για κένωση ουροδόχου κύστης 
Χρειώδη για την κατά σταγόνες χορήγηση δια του 
ορθού 

Συσκευή έγχυσης ορού με φίλτρο μίας χρήσης 
Ουροσυλλέκτες 


Ουροκαθετήρες τύπου ΡΟΙΕΥ Νο 16 
Σύριγγες μιας χρήσης με βελόνα 2,5 ηπΙ ή / και 5 ηπΙ 
ή/ και 10 ηπΙ 

Βελόνες για ενδοφλέβια έγχυση ή φλεβοκαθετήρες 
Νο 210 

Στήριγμα για ορούς 

6. ΓΕΝΙΚΟ ΙΑΤΡΙΚΟ ΥΛΙΚΟ 

Δοχείο συλλογής ούρων - κοπράνων 
Θερμοφόρα 

Παγοκύστη ή παγοσάκκοι 
Ουροδοχείο (ανδρών) 

Χειρουργικές μάσκες προσώπου 
Δοχείο για οφθαλμικό λουτρό ή ειδική συσκευή 
Ραβδάκια με βαμβάκι καθαρισμού αυτιών (ΟΟΤΟΝ - 
ΤΙΟΕ8) 

7. ΥΛΙΚΑ ΑΚΙΝΗΤΟΠΟΙΗΣΗΣ - ΣΥΓΚΡΑΤΗΣΗΣ- ΜΕΤΑ¬ 
ΦΟΡΑΣ ΑΣΘΕΝΩΝ - ΝΕΚΡΩΝ 

Εύκαμπτος νάρθηκας από έλατο αλουμίνιο για δά¬ 
κτυλα 

Εύκαμπτος νάρθηκας από έλατο αλουμίνιο για τον 
αντίβραχίονα και το χέρι 

Εύκαμπτος νάρθηκας από έλατο αλουμίνιο για το 
μηρό και πόδι 

Φουσκωτοί νάρθηκες από ειδικό μη τοξικό υλικό δια¬ 
περατοί από ακτίνες X, με ειδική βαλβίδα για να φου¬ 
σκωθούν 

Αυχενικό περιλαίμιο ακινητοποίησης λαιμού από μη 
τοξικό υλικό 

Μηχάνημα ακινητοποίησης με τροχαλίες ή κινητός 
κοίλος νάρθηκας 

Φορείο τύπου ΝοίΙ Βοόοιίεοη σύμφωνα με προδιαγρα¬ 
φές του ΙΜΘδ της \Λ/ΗΟ 
Σάκος μεταφοράς νεκρών 

8. ΑΠΟΛΥΜΑΝΣΗ - ΑΠΕΝΤΟΜΩΣΗ - ΠΡΟΣΤΑΣΙΑ 
Απολυμαντικό νερού (χλωράσβεστος κ.λπ) 

Υγρό εντομοκτόνο (ερταγ) 

Εντομοκτόνο σε σκόνη 
Αντισηπτικό επιφανειών 
Προφυλακτικά 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 

